wickkiey/tamil-wikipedia-chunked huggingface dataset:
# மைசூர் வெற்றிலை

## வரலாறு

இந்திய துணைக் கண்டத்தை பூர்வீகமாகக் கொண்ட பெருமையை உடைய வெற்றிலை என்ற இலையானது 5000 ஆண்டுகளாகப் பயன்படுத்தப்பட்டு வருகிறது. சுமார் 50 ஆண்டுகளுக்கு முன்பு, மைசூர் மகாராஜாவின் தோட்டங்களில் வெற்றிலை இலைகள் வளர்க்கப்பட்டன. பின்னர் பழைய அக்ரஹாராத்தில் உள்ள பூர்ணியா சவுல்ட்ரி என்னும் இடத்தில் தொடங்கி, மைசூரிலுள்ள மைசூர்-நஞ்சங்குட் சாலையை இணைக்கும் சந்திப்பானவித்யாரண்யபுரம் வரை 100 ஏக்கர் பரப்பளவு வரை விதைக்கப்பட்டன. தொடர்ந்து படிப்படியாக, மைசூரைச் சுற்றி சுமார் 500 ஏக்கர் நிலப்பரப்பிற்கு அது பரவ ஆரம்பித்தது. இந்த நீட்டிப்பில் தனித்துவமாக காலநிலை மற்றும் மண்ணின் தன்மையைக் குறிப்பிடலாம். அதன் காரணமாகவே இந்த வெற்றிலைகள் ஒரு தனித்துவமான சுவையைக் கொண்டுள்ளன. அது 'மைசூர் சிகுரேல்' (மைசூர் முளை இலை) என்ற பெயர் பெற்றது. இந்த வகை இலை மிகவும் கொழுந்தாகவும், சிறந்த சுவையினையும் கொண்டு அமைந்துள்ளது.
# மைசூர் வெற்றிலை

## சாகுபடி மற்றும் தேவை

வெற்றிலைத் தாவரமானது ஒரு வெப்பமண்டலத்தைச் சேர்ந்த ஒரு தாவரமாகக் கருதப்படுகிறது. எனவே அது ஒழுங்காக வளர்வதற்கு ஒரு சூடான மற்றும் ஈரப்பதமான காலநிலை தேவைப்படுகிறது. 10 முதல் 40 டிகிரி வரையிலான வெப்பநிலையில் அது சிறப்பாக வளர்கிறது. வெப்பமான, ஈரப்பதமான காலநிலையுடன் மண்ணில் கருப்பு களிமண் இருப்பது மைசூர் வெற்றிலை இலைக்கு சிறப்புப் பண்புகளை அளிக்கிறது.
# மைசூர் வெற்றிலை

## புவியியல் அறிகுறி

கர்நாடக அரசின் கீழ் உள்ள தோட்டக்கலை நிறுவனம் மைசூர் வெற்றிலையைப் பதிவு செய்ய முடிவெடுத்தது. அதற்காக இலைகளை 1999இன் காப்புரிமை, வடிவமைப்புகள் மற்றும் வர்த்தக முத்திரைகள் சட்டத்தின்படி , சென்னையிலுள்ள காப்புரிமைகள் கட்டுப்பாட்டாளர் அலுவலகத்திற்கு முன்மொழிந்துள்ளது. இதைச் செய்வதன்மூலமாக மைசூஎன்று விவசாயிகள் இந்த செய்யப்படுகிறது மைசூரில் உள்ள விவசாயிகள், மைசூர் வெற்றிலை என்ற அடையாளத்தைக் கொண்டு அதனைப் பிரத்தியேகமாக பயன்படுத்திக் கொள்ளும் உரிமையைப் பெறும் வாய்ப்பினைப் பெறுகின்றனர். இது மூன்று ஆண்டுகளுக்குப் பிறகு, 2005 இல் புவியியல் அடையாள நிலை இதற்கு வழங்கப்பட்டது.
# மைசூர் வெற்றிலை

## சிறப்பு

கிட்டத்தட்ட 600 மில்லியன் மக்கள் உலகம் முழுவதும் பல வடிவங்களில் வெற்றிலையைப் பயன்படுத்திவருகின்றனர். வெற்றிலை அடங்கிய, நேர்த்தியாக உருவாக்கப்படுகின்ற, பான் காடப்பா என்பதை பெரும்பாலான இந்தியர்கள் அறிந்திருக்க வாய்ப்புள்ளது. அதிலுள்ள சில கலவைப்பொருள்கள் உடல் ஆரோக்கியத்திற்கு நல்லதல்ல. இருந்தாலும் வெற்றிலை எனப்படுகின்ற இலையில் கால்சியம், வைட்டமின் சி மற்றும் பி பிரிவு வைட்டமின் போன்றவை அடங்கியுள்ளன. பெரும்பாலும் திருமண விழாக்கள், சமயம் சார்ந்த நிகழ்வுகள், முறையான அழைப்புகள் போன்ற நிலைகளில் வெற்றிலை முக்கியமான இடத்தைப் பெறுகிறது.
# டிரிஷ் சிரேடியஸ்

**பாட்ரிசியா அன்னே சிரேடியஸ்** (Patricia Anne Stratigeas **(;** பிறப்பு டிசம்பர் 18, 1975); என்பவர் கனடாவைச் சேர்ந்த உடற்பயிற்சி நிபுணர், உடற்பயிற்சி வடிவழகி மற்றும் ஓய்வுபெற்ற தொழில்முறை மல்யுத்த வீரர், நடிகை மற்றும் தொலைக்காட்சி ஆளுமை ஆவார் .மல்யுத்த மேடைப் பெயரான டிரிஷ் சிரேடியஸ் என்பதன் மூலம் பரவலாக அரியப்பட்டார்  
உடற்பயிற்சி வடிவழகியாக தனது வாழ்க்கையைத் தொடங்கிய பின்னர், ஸ்ட்ராட்டீஜஸ் உலக மல்யுத்த கூட்டமைப்பில் பணியாற்றத் தொடங்கினார், பின்னர் இது உலக மகிழ்கலை நிறுவனம் என மறுபெயரிடப்பட்டது. இவர் ஒரு முறை *ஹார்ட்கோர்* வாகையாளராகவும், மூன்று முறை உலக மகிழ்கலை நிறுவனத்தின் ஆண்டின் சிறந்த பெண் மல்யுத்த வீராங்கனையாகவும் அறிவிக்கப்பட்டார். ஏறக்குறைய ஏழு ஆண்டுகள் இந்த தொழில்முறை மல்யுத்தத்தில் கலந்துகொண்டார். பின் ஸ்ட்ராடஸ் செப்டம்பர் 17, 2006 அன்று உலக மகிழ்கலை நிறுவனம் அன்ஃபோர்கிவனுடன் தொழில்முறை மல்யுத்தத்தில் இருந்து ஓய்வு பெறுவதாக அறிவித்தார். அந்தப் போட்டியில் ஏழாவது முறையாக உலக மகளிர் வாகையாளராக பட்டம் பெற்றார்.  
இவர்உலக மகிழ்கலை நிறுவனத்தில் அவ்வப்போது தோன்றுவார். 2011 ஆம் ஆண்டில், ஸ்ட்ராடஸ் *உலக மகிழ்கலை நிறுவனம் டஃப் இனாஃப் இன்* பயிற்சியாளராக இருந்தார். 2013 ஆம் ஆண்டில் உலக மகிழ்கலை நிறுவனம் ஹால் ஆஃப் ஃபேமில் அதன் வரலாற்றில் இளைய உறுப்பினராக அறிவிக்கப்பட்டார். 2018 ஆம் ஆண்டில், இவர்2018 மகளிர் ராயல் ரம்பிளில் பங்கேற்று உலக மகிழ்கலை நிறுவனத்திற்குத் திரும்பினார். பின்னர் இவர் பெண்கள் பிரிவில் நடைபெற்ற அனைத்து முக்கிய மல்யுத்தப் போட்டிகளிலும் இவர் பங்குபெற்றார். மிக்கி ஜேம்ஸ் மற்றும் அலிசியா ஃபாக்ஸுக்கு எதிரான இணை வாகையாளர் போட்டியில் லிதாவுடன் இணைந்து போட்டியிட்டார். 2019 ஆம் ஆண்டில் நடைபெற்ற சம்மர் சிலாம் நிகழ்ச்சியில் இவர் ரிக்பிளயரின் மகளான சார்லோட் பிளேயருக்கு எதிராக போட்டியிட்டார்.  
தொழில்முறை மல்யுத்தத்தைத் தவிர, ஸ்ட்ராடஸ் பல பத்திரிகை அட்டைகளில் வடிவழகியாகத் தோன்றியுள்ளார் மற்றும் தொண்டு வேலைகளில் சிலவற்றிலும் ஈடுபட்டுள்ளார். இவர் பல விருது மற்றும் தொலைக்காட்சி நிகழ்ச்சிகளையும் நடத்தியுள்ளார் மற்றும் யோகா ஸ்டுடியோவை என்பதனை சொந்தமாக நடத்தி வந்தார்.
# டிரிஷ் சிரேடியஸ்

## ஆரம்ப கால வாழ்க்கை

ஸ்ட்ராடிஜியாஸ் கனடாவின் ஒன்ராறியோவின் டொராண்டோவில் வளர்ந்தார், அங்கு இவர் பேவியூ மேல்நிலைப் பள்ளியில் பயின்றார் . யார்க் பல்கலைக்கழகத்தில் சேர்ந்தார், அங்கு இவர்உயிரியல் மற்றும் கினீசியாலஜி படித்தார் மற்றும் கால்பந்து மற்றும் பீல்ட் ஹாக்கி போன்ற விளையாட்டுகளையும் விளையாடினார். 1997 இல் ஆசிரிய வேலைநிறுத்தம் காரணமாக, இவர்தனது வாழ்க்கைத் திட்டங்களை மாற்ற வேண்டிய கட்டாயம் ஏற்பட்டது.இவர் ஒரு உள்ளூர் உடர் பயிற்சிக் கூடத்தில் வரவேற்பாளராக பணிபுரிந்து வந்தபோது, பத்திரிகைக்கு ஒரு மாதிரி படக் காட்சியமைப்பு செய்வதற்காக *மஸல் மேக் இன்டர்நேஷனல்* வெளியீட்டாளரை அனுகினார் . பின்னர் இவர் மே 1998 இதழின் அட்டைப்படத்தில் தோன்றினார். அதன்பின்பு இரண்டு வருட ஒப்பந்தத்தில் கையெழுத்திட்டார். அடுத்த ஆறு மாதங்களில் ஏராளமான பத்திரிகை அட்டைகளில் வடிவழகியாகத் தோன்றினார். இந்த நேரத்தில், இவர் டொராண்டோ ஸ்போர்ட்ஸ் ரேடியோ, தி ஃபேன் 590 இல் *லைவ் ஆடியோ போன்ற மல்யுத்த நிகழ்ச்சிகளின்* தொகுப்பாளராப்க பணியில் சேர்ந்தார்.  
ஸ்ட்ராடிஜியாஸ் சிறுவயதிலிருந்தே மல்யுத்தப் போட்டிகளின் ரசிகராக இருந்தார், குறிப்பாக மல்யுத்த வீரர்களான ஹல்க் ஹோகன் மற்றும் ராண்டி சாவேஜ் ஆகியோரின் ரசிகையாக இருந்து வந்தார். அவரது வடிவழகு பணி உலக மல்யுத்த கூட்டமைப்பின் கவனத்தை ஈர்த்தது. நவம்பர் 1999 இல், இவர் நிறுவனத்துடன் பல ஆண்டு ஒப்பந்தத்தில் கையெழுத்திட்டார், இவர் ரான் ஹட்ச்சன் என்பவரால் பயிற்சி பெற்றார்.
# முன்னை

**முஞ்ஞை, முன்னை, மின்னை, பசுமுன்னை** (*Premna mollissima,* *the dusky fire brand mark*) என்பது Lamiaceae குடும்பத்தைச் சேர்ந்த ஒரு தாவரமாகும். இது 8 மீட்டர் வரை வளரக்கூடிய சிறிய மரமாகும் அல்லது புதர் ஆகும். இதன் இலைகளை முன்னைக் கீரை என்பர். இது இந்தியா, வங்காளதேசம் மற்றும் இலங்கையில் காணப்படுகிறது.
# முன்னை

## விளக்கம்

இது பூக்கும் இரு வித்திலைத் தாவரமாகும். இது ஒரு புதர்ச்செடி. சிறுமரமெனவும் கூறுவர் 20-25 அடி உயரம் (6-8 மீ) வரை பரவி வளரும். இம்மரத்தின் பட்டையானது சாம்பல் முதல் வெள்ளை நிறத்தில் இருக்கும். தனியிலை சிறியது முட்டைவடிவானது, இலை நுனி கூரியது, பளபளப்பானது, பசியது. இலையில் நுண்மயிர் இருக்கும். இலை வரம்பு நேரானது. இலை நரம்பு 4.3, 2. இலைக்காம்பு 0.5-1.5 அங்குலம் நீளமானது. காய்ந்த இலை கறுப்பு அல்லது நீல நிறமாக இருக்கும்.
# முன்னை

## மலர்

இதன் மலர்கள் பசுமை கலந்த வெண்மை நிறமானது மலரின் இதழ்கள் இரு பகுதியான உதடுகள் போன்றவை. மேற்புறம் 2 இதழ்களும் அடிப்புறம் 3 இதழ்களும் இணைந்தவ. இதன் புல்லி வட்டத்தில் ஐந்து புறவிதழ்கள் இரு பிளவானது. மேற்புறத்தில் இரு இதழ்களும் அடிப்புறத்தில் மூன்று இதழ்களும் இணைந்தவை. அல்லி வட்டமானது அடியில் அல்லியிதழ்கள் இணைந்து குழல்வடிவாயிருக்கும் ஐந்து சிறிய மடல்கள் இரு பிளப்பாக (2 + 3) இருக்கும். நுண்மயிர் உட்புறத்தில் அடர்ந்திருக்கும். மகரந்த வட்டத்தில் 4 தாதிழைகள்: 2 குட்டையாக இருக்கும். அகவிதழ்க்குழலின் அடியில் ஒட்டிக்கொண்டிருக்கும். தாதுப்பை முட்டைவடிவானது. சூலக வட்டத்தில் இரண்டு சூலிலைச் சூலகம். நான்கு சூல்கள் சூல்தண்டு நீளமானது. சூல்முடி இரு பிளவானது.
# முன்னை

## கனி

ட்ரூப் எ ன ப் ப டு ம் சதைக்கனி. புல்லியின் மேல் ஒட்டிக்கொண்டு இருக்கும். உருண்டையானது. கனியின் நடுவே உள்ள சதையுறை மெல்லியது: உள்ளுறை வலியது. ஒரே ஒரு பைரீன் எனப்படும் கனி உண்டாகும். உட்கூடு உடையது. விதை சற்று நீளமானது. விதையுறை மெல்லியது. விதையிலைகள் தட்டையாக இருக்கும் ஆல்புமின் இல்லை.
# முன்னை

## இந்தியாவில் காணப்படும் இடங்கள்

இத்தாவரமானது கருநாடகத்திலும், தென்னார்க்காடு முதல் திருநெல்வேலி வரையிலும், மேற்குக் கடல் ஓரமுள்ள கொச்சின் முதலிய இடங்களிலும் வளர்கிறது.
# முன்னை

## பயன்கள்

இது ஒரு நல்ல மருந்துச்செடி, ஒருவகையான மணம் இலைகளில் உண்டு. இதன் இலைகளை முன்னைக் கீரை என்று உணவாகக் கொள்ளப்படுகிறது. முன்னை இலைகளைப் பசும்பாலில் அரைத்து அமாவாசை நாள்களில் உட்கொண்டால், உடம்பின் மேல் உள்ள பலவகையான சரும நோய்களும் தீரும் என்பர்.
# முன்னை

## இலக்கிய்களில்

சங்க இலக்கியங்களுள் புறநானுற்றில் காணப்படும் முஞ்ஞை என்பது ஒரு புதர்ச்செடி இது. இந்த முஞ்ஞை புதர்ச் செடியைப் பற்றிப் புறநானுாற்றுப் பாடல்கள் மட்டும் கூறுகின்றன அவை பின்வருமாறு.  
*இடுமுள் படப்பை மறிமேய்ந்து ஒழிந்த*  
*குறுநறு முஞ்ஞைக் கொழுங்கண் குற்றடகு*  
*புன்புல வரகின் சொன்றியொடு பெறுஉம்* -புறநானூறு 197: 10-12  
*முன்றில் முஞ்ஞையொடு முசுண்டை பம்பி*  
*பக்தர் வேண்டாப் பலர் தூங்கு கீழல்* -புறநானூறு 3 20: 1-2  
*தாளிமுதல் டிேய சிறுகறு முஞ்ஞை*  
*முயல் வந்து கறிக்கும் முன்றில்*  
*சறுார் மன்னனைப் பாடினைசெலினே* -புறநானூறு.328:14-16  
இம்மூன்று புறநானூறு செய்யுள்களின் மூலம், இப்புதர்ச்செடியைப் பற்றி அறியக்கூடியனவானது; முசுண்டைக் கொடியும் இதனிற் படரும். அதனால் இது நல்ல நிழல் தரும்; இதனடியில் பலர் சேர்ந்து துயிலுதற்கும் உதவும்: இதன் இலைகள் சிறியன; ஒருவகையான நறுமணம் தருவன: இலைகளை ஆடும், முயலும் தின்பதுண்டு: ஆடு மேய்ந்தொழிந்த இவ்விலைகளை எளியோர் வரகரிசிச் சோற்றுடன் தின்பதுண்டு. இக்குறிப்புகளைத் தவிர வேறு யாதும் இச்செடியைப் பற்றி அறிய முடியவில்லை. குறிஞ்சிப் பாட்டில் முஞ்ஞை கூறப்படவில்லை.
# உதவி:ஆளுமைக் கட்டுப்பாடு

**Authority control** is a way of associating a unique identifier to articles on Wikipedia. This is useful to disambiguate different items with similar or identical headings, as well as establish a single standard title for an item that is commonly known by two or more titles. When used, authority control data links can be found near the bottom of Wikipedia pages, linking to bibliographical records on worldwide library catalogs. Authority control is often used on biographical articles because it is quite common for more than one person to share the same name. It is commonly used in other subject material, as well.  
Authority control enables researchers to search more easily for pertinent information on the subject of an article, without needing to disambiguate the subject manually. For example, authority control is used on music articles so that the information in the article can be easily cross-referenced with the popular MusicBrainz database. This enables many media applications to display information about an artist from the relevant Wikipedia article when one of their songs is played.  
More generally, அதிகாரக் கட்டுப்பாடு is a method of creating and maintaining index terms for bibliographical material in a library catalogue. The links produced by the authority control template on Wikipedia go to authority control data in worldwide library catalogues. As an example, the Wikipedia authority control information for அலெக்சாண்டர் கிரகாம் பெல் looks like this:  
WorldCat is a global cooperative union catalog which itemizes the collections of 72,000 libraries in 170 countries and territories. What follows are four authority control records: Virtual International Authority File (VIAF), the second is the Library of Congress Control Number (LCCN), then the International Standard Name Identifier (ISNI), and last the GND is the Integrated Authority File (in German).
# உதவி:ஆளுமைக் கட்டுப்பாடு

## Supported files

Supported authority files on the English Wikipedia include, among others:  
1. :en:Integrated Authority File (** or GND)
1. :en:Library of Congress Control Number (LCCN)
1. :en:Virtual International Authority File (VIAF)
1. :en:LIBRIS by the :en:National Library of Sweden (SELIBR)
1. Open Researcher and Contributor ID (ORCID)
1. Outdated: :en:Name Authority File (** or PND), now part of GND
1. Outdated: :en:Corporate Bodies Authority File (** or GKD), now part of GND
1. Outdated: :en:Subject Headings Authority File (** or SWD), now part of GND
# நாய்த்துளசி

**நாய்த்துளசி, புனத்துளசி, கஞ்சங்குல்லை, குல்லை** (*Ocimum americanum*, known as *American basil* or "hoary basil" ) என்பது வெள்ளை அல்லது லாவெண்டர் பூக்களைக் கொண்ட வருடாந்திர மூலிகை செடியாகும். இது மருத்துவத் தேவைக்கு பயன்படுத்தப்படுகிறது. இது பெரிதும் துளசியை ஒத்து இருக்கும். இது ஆப்பிரிக்கா, இந்தியத் துணைக் கண்டம், சீனா மற்றும் தென்கிழக்காசியாவை பூர்வீகமாகக் கொண்டுள்ளது. குயின்ஸ்லாந்து, கிறிஸ்மஸ் தீவு மற்றும் வெப்பமண்டல அமெரிக்காவின் சில பகுதிகளில் இந்த இனங்கள் இயற்கையாக காணப்படுகின்றன.
# நாய்த்துளசி

## விளக்கம்

இது வெற்றிடங்களில் 2-4 அடி உயரம் வரையில் தழைத்துக் கிளைத்து வளரும் செடி ஆகும். இது தோற்றத்தில் துளசிச் செடியைப் பெரிதும் ஒத்து இருக்கும். இதன் இலைகள் துளசி இலையைக் காட்டிலும் சற்று அகன்று நீண்டிருக்கும். (1 5"×.5") இலைக்காம்பு நீண்டது. இலையில் துண்மயிர் இருக்கும். இதன் விதைகளானது 'நட்லெட்' என்ற உலர் கனிகளாகும். இவை சிறியவையாக இருக்கும். இவற்றில் மிக நுண்குழிகள் காணப்படும். இவை வழவழப்பானவையாக இருக்கும். இத்தாவரத்தின் குரோமோசோம் எண்ணிக்கை 2n-24 என்று மார்ட்டன் ஜே.கே (1952) என்பவரும், 2n=64 என்று டோயோச் சுக்கி (1936, 1937) என்பவரும் கண்டுள்ளனர்.
# நாய்த்துளசி

## மலர்

இது நறுமணமுள்ளது. கிளை நுனியில் நுனிவளர் பூந்துனராக வளரும். துணர்க்காம்பில் இதன் மலர்கள் அடுக்கடுக்காக உண்டாகும். இதன் மலர்கள் மங்கிய வெண்ணிறம் கொண்டவை. இவை துளசி மலரை ஒத்தவை. மலரின் புல்லி வட்டமானது நான்கு அகவிதழ்களும் இணைந்து பசிய
குவளை வடிவாக இருக்கும். இதற்குள் நுண்மயிர் அடர்ந்திருக்கும். மலரின் அல்லி வட்டமானது அகவிதழ்கள் இணைந்து அடியில் குழல் போன்றும் மடல்கள் மேலே இரு உதடுகளைப் போன்று வாயவிழ்ந்தும் இருக்கும். மகரந்த வட்டத்தில் இரு மகரந்தத் தாள்கள் உயரமாகவும் மற்ற இரு தாள்கள் குட்டையாகவும் இருக்கும்.
# நாய்த்துளசி

## பயன்கள்

இச்செடியின் இலைகளில் நறுமணமிருத்தாக இருப்பதால் கண்ணி தொடுக்குபவர்கள் இதனை இடையிட்டுத் தொடுப்பர். இச்செடி மருந்துக்கு உதவும் என்பர்.
# நாய்த்துளசி

## இலக்கியங்களில்

இதனை சங்க நூல்கள் குறிப்பிடும் குல்லை என கூறுபவர் உள்ளனர். குல்லை என்பதற்கு நச்சினார்க்கினியர் கஞ்சங்குல்லை என்று உரைகண்டார்.  
*குல்லை பிடவம் சிறுமா ரோடம்* -குறிஞ்சிப் பாட்டு. 78  
என்று கூறிக் குல்லைக்கு இடங்கொடுத்தார் கபிலர். இதற்கு நச்சினார்க்கினியர் கஞ்சங்குல்லைப்பூ என்றே உரைகூறினார்.  
*குல்லையும் குருந்தும் கோடலும் பாங்கரும்* கலித்தொகை. 103:3  
*குல்லை குளவி கூதளம் குவளை* -நற்றினை. 376:5  
*குல்லையம் புறவில் குவிமுகை அவிழ்ந்த* - சிறுபானாற்றுப்படை, 29  
என்றெல்லாம் சங்க நூல்கள் குல்லையைக் கூறுகின்றன.
இவற்றைக்கொண்டு இதனை இக்காலத்துச் செடிகளில் எதுவெனத் துணிந்து கூற இயலவில்லை.  
நற்றிணை உரைகாரர். இதனை 'மலைப்பச்சை' என்கிறார். பிங்கலம் இதனைப் 'புனத்துளசி' என்று கூறுகிறது. சேந்தன்திவாகரம். இதனைக் கஞ்சாச் செடி என்று கூறுகிறது. மருத்துவ நூலார் இதனை நாய்த்துளசி என்பர்.
குல்லை இலையினையும் பூவையும் வாலிணர் இடையிட்டுத் தொடுத்த தழையுடையாக இது பயன்பட்டது என்பர் நச்சினார்க்கினியர்.  
*முடித்த குல்லை இலையுடை நறும்பூ* -திருமுருகாற்றுப்படை. 201  
'வடுகர் குல்லையைக் கண்ணியாகக் கொண்டனர்' என்று கூறுவர் மாமூலனார்.  
*குல்லைக்கண்ணி வடுகர் முனையது.* -குறுந்தொகை 11 : 5  
இச்செடிகள் மலிந்த காடாக வளர்ந்து இருக்கும் என்பதைப் "குல்லையம்புறவு” என்றார் நத்தத்தனார்.  
குல்லை மிகுந்த வெப்பத்திற் காற்றாது என்பதைக் குல்லை கரியவும் (பொருந. 234) என்பதால் அறியலாம்.  
ஆகவே, குல்லை என்பது துளசி இனத்தைச் சேர்ந்தது என்றும், இது நாய்த்துளசி, புனத்துளசி எனப்பட்டது என்றும் இதன் இலைகளில் நறுமணமிருத்தலின் இக்குல்லை கண்ணியாகக் கட்டிச் சூடப்பட்டது என்றும் அறிய முடிகிறது. இதனை ஆங்கிலத்தில் **வொயில்டு பேசில்** (Wild Basil) என்று கூறுவர்.
# சர்காசோக் கடல்

**சர்காசோக் கடல்** (Sargasso Sea) என்பது நான்கு நீரோட்டங்களால் சூழப்பட்டு பெருங்கடற் சுழலோட்டமாக உருவான, வட அத்திலாந்திக் பெருங்கடலின் ஒரு பகுதி ஆகும். கடல் என்று அழைக்கப்படும் பிறவற்றைப் போலன்றி இதற்கு நில எல்லைகள் கிடையாது. தனித்துவமான மண்ணிறமான சர்காசம் கடற்களைகளும், பெரும்பாலும் அமைதியான நீல நிறமான நீரும் இக்கடலை அத்திலாந்திக் பெருங்கடலின் பிற பகுதிகளில் இருந்து வேறுபடுத்துகின்றன. பேர்முடா இக்கடலின் மேற்கு எல்லையை அண்டி அமைந்துள்ளது.  
மேற்குறித்த எல்லா நீரோட்டங்களும் தாம் கொண்டுவரும் கடற் தாவரங்களையும், குப்பைகளையும் இக்கடலுக்குள் விடுகின்றன. ஆனாலும், சர்காசோக் கடல் நீர் ஆழமான நீல நிறத்தை உடையதாகவும், விதிவிலக்காகத் தெளிவானதாகவும் காணப்படுகின்றது. இதனால் இதன் நீரடிப் பார்வைத் தன்மை 61 மீ (200 அடி) வரை உள்ளது. இக்கடல் மக்களின் கற்பனையையும் தன்பால் ஈர்த்துள்ளது. இதனால், பலவகையான இலக்கிய ஆக்கங்களிலும், கலைப் படைப்புக்களிலும், பரந்த பொதுமக்கள் பண்பாட்டிலும் இக்கடல் இடம் பிடித்துள்ளது.
# சர்காசோக் கடல்

## வரலாறு

15 ஆம் நூற்றாண்டுத் தொடக்கத்தில் அசோரசுத் தீவுகளிலும், வட அத்திலாந்திக் சுழலோட்டப் பகுதியிலும், கடற்களைகள் அதிகமாகக் காணப்படும் தீவுக்கூட்டத்தைச் சூழவும் அதன் மேற்கிலும் போர்த்துக்கேயரின் நடவடிக்கைகள் தொடங்கின. அக்காலத்திலேயே சர்காசம் கடற்களைகளின் பெயரைத் தழுவி சர்காசோ கடலுக்கு அப்பெயர் வழங்கப்பட்டது. இருந்தாலும், இக்கடல் முந்திய காலக் கடலோடிகளுக்கும் தெரிந்திருக்கக்கூடும். தற்போது கிடைக்காத கிமு ஐந்தாம் நூற்றாண்டில் கார்த்தேசு நகரைச் சேர்ந்த கடலோடி இமில்க்கோ எழுதிய ஆக்கம் ஒன்றைச் சான்றுகாட்டி, அத்திலாந்திக் பெருங்கடலின் ஒரு பகுதியைக் கடற்களைகள் மூடியிருந்ததாக நான்காம் நூற்றாண்டைச் சேர்ந்த ரூஃபுசு ஃபெசுட்டசு ஏவியெனசு என்பவர் தனது கவிதையில் குறிப்பிட்டுள்ளார்.
# சர்காசோக் கடல்

## சூழலியல்

சர்காசம் என்னும் பேரினத்தைச் சேர்ந்த கடற்களைகள் சர்காசோக் கடலில் காணப்படுகின்றன. இவை பெருமளவில் கடல் மேற்பரப்பில் மிதந்துகொண்டு இருக்கின்றன. இவை கப்பற் போக்குவரத்துக்கு இடைஞ்சலாக இருப்பதில்லை. பாய்க் கப்பல்கள் இப்பகுதியில் மாட்டிக்கொண்டது குறித்த நிகழ்வுகள் வடகோடி அமைதிப் பகுதியில் காற்றுக் குறைவாக இருந்ததால் ஏற்பட்டவை.  
ஐரோப்பிய விலாங்கு, அமெரிக்க விலாங்கு போன்ற விலாங்கு இனங்கள் முட்டையிடுவதற்காகப் புலம் பெயர்வதில் சர்காசோக் கடலுக்கு ஒரு பங்கு உண்டு. இவை சர்காசோக் கடலில் குஞ்சு பொரிக்கின்றன. குஞ்சுகள் வளர்ந்ததும் அவை ஐரோப்பாவுக்கோ, வட அமெரிக்காவின் கிழக்குக் கரைக்கோ செல்கின்றன. முதிர்ச்சியடைந்த விலாங்குகள் முட்டையிடுவதற்காக மீண்டும் சர்காசோக் கடலை நோக்கி வருகின்றன. முட்டையில் இருந்து வெளிவந்ததும், இளம் பெருந்தலைக் கடலாமைகள் வளைகுடா நீரோட்டம் போன்ற நீரோட்டங்களைப் பயன்படுத்திச் சர்காசோக் கடலுக்குப் பயணம் செய்கின்றன என்றும், கொன்றுண்ணிகளிடம் இருந்து தப்புவதற்காக, முதிச்சி அடையும்வரை கடற்களைகளிடையே மறைந்து வாழ்கின்றன என்றும் நம்புகின்றனர்.  
2000 ஆவது ஆண்டுத் தொடக்கத்தில், கடலின் நுண்ணுயிர்ப் பல்வகைமை பற்றி மதிப்பீடு செய்வதற்காகச் செய்யப்பட்ட உலகப் பெருங்கடல் மாதிரிமுறை ஆய்வின் ஒரு பகுதியாக சர்காசோக் கடலும் ஒரு மாதிரியாகக் கொள்ளப்பட்டது. முன்னைய கோட்பாடுகளுக்கு மாறாக இக்கடலில் பலவகையான முதல்நிலை உயிரினங்கள் வாழ்வது கண்டறியப்பட்டது.
# சர்காசோக் கடல்

## மாசடைவு

மேற்பரப்பு நீரோட்டம் காரணமாகச் சர்காசோக் கடலில் ஏராளமான மக்கி அழியாத நெகிழிக் கழிவுகள் குவிகின்றன. இந்தப் பகுதியில் மிகப் பெரிய வட அத்திலாந்திக் குப்பைத் திட்டு உருவாகியுள்ளது. பல நாடுகளும், அரசு சார்பற்ற நிறுவனங்களும் சர்காசோக் கடலைப் பாதுகாப்பதற்காக இணைந்துள்ளன. இந்த நோக்கத்துக்காக, அசோரசு (போர்த்துக்கல்), பேர்முடா (ஐக்கிய இராச்சியம்), மொனாக்கோ, ஐக்கிய இராச்சியம், ஐக்கிய அமெரிக்கா ஆகிய நாடுகளின் அரசாங்கங்கள் இணைந்து, 2014 மார்ச் 11 அன்று சர்காசோக் கடல் ஆணையகம் ஒன்றை நிறுவியுள்ளன.
# தி மிஸ்

**மைக்கேல் கிரிகோரி மிசானின்** (Michael Gregory Mizanin பிறப்பு: அக்டோபர் 8, 1980) ஒரு அமெரிக்க தொழில்முறை மல்யுத்த வீரர், நடிகர் மற்றும் ஊடக ஆளுமை. இவர் தற்போது உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அங்கு இவர் தி மிஸ் என்ற மேடைப் பெயரில் ஸ்மாக்டவுன் நிகழ்ச்சியில் பங்குகொண்டுள்ளார்.  
மிசானின் முதலில் ஒரு மைய்மை தொலைக்காட்சி நிகழ்ச்சியில் பங்கேற்பாளராக ஈடுபட்டதன் மூலம் பரவலாக புகழ் பெற்றார். இவர் 2001 ஆம் ஆண்டில் எம்டிவியின் *தி ரியல் வேர்ல்ட்: பேக் டு நியூயார்க் நிகழ்ச்சியில்* பங்குபெற்றார். பின்னர் அதன் தொடரான *ரியல் வேர்ல்ட் / ரோட் ரூல்ஸ் சேலஞ்சில்* 2002 முதல் 2005 வரை கலந்துகொண்டார், அங்கு இவர் *தி கான்ட்லெட்* மற்றும் *தி இன்ஃபெர்னோவில்* இறுதிப் போட்டி வரை சென்றார்.  
மேலும், இவர்*நெட்வொர்க் ரியாலிட்டி ஸ்டார்ஸ் என்பதில்* இறுதிப் போட்டி வரை சென்றார். மேலும் 2006 ஆம் ஆண்டில் *ஃபியர் ஃபேக்டரின்* 3-பகுதி ரியாலிட்டி ஸ்டார்ஸ் நிகழ்ச்சியில் வாகையாளர் பட்டத்தின வென்றார். *டஃப் எனஃப்பின்* நான்காவது பருவத்தில் இரண்டாவது இடம் பெற்றார். பின்னர் உலக மற்போர் மகிழ்கலை நிறுவனத்துடன் தனது மற்போர் வாழ்க்கையினைத் தொடங்கினார். மிசானின் *திவா தேடல்*, *மொத்த திவாஸ்* மற்றும் *டஃப் எனஃப் ஆகிய நிகழ்ச்சிகளில்* தோன்றினார். அவரும் அவரது மனைவி மேரிஸும் 2018 ஆம் ஆண்டில் திரையிடப்பட்ட *மிஸ் & மிஸஸ்* என்ற தங்களது சொந்த தொலைக்காட்சி நிகழ்ச்சியில் நடித்தனர். டபிள்யு டபிள்யு இ படமனை நிறுவனம் தயாரித்த பல படங்களிலும் இவர் நடித்துள்ளார், *தி மரைன் 3: ஹோம்ஃபிரண்ட்*, *தி மரைன் 4: மூவிங் டார்கெட்* மற்றும் *தி மரைன் 5: போர்க்களத்தில்* ஜேக் கார்டர் கதாப்பத்திரத்தில் நடித்தார்.  
அதே போல் *கிறிஸ்மஸ் பவுண்டி* மற்றும் *சாண்டாவின் லிட்டில் ஹெல்பர் ஆகிய* படங்களிலும் நடித்தார். டீப் சவுத் மல்யுத்தம் மற்றும் ஓஹியோ பள்ளத்தாக்கு மல்யுத்தத்தில் பயிற்சி பெற்ற பின்னர், இவர் 2006 இல் உலக மற்போர் மகிழ்கலை நிறுவனத்தின் பிரதான வீரர்கள் பட்டியலில் இடம் பெற்றார். உலக மற்போர் மகிழ்கலை நிறுவனத்தில் இவர் இதுவரை மொத்தம் பதினெட்டு வாகையாளர் பட்டத்தினை வென்றுள்ளார். ஒரு முறை உலக மற்போர் மகிழ்கலை வாகையாளர் பட்டம், கண்டங்களுக்கிடையேயான வாகையாளர் பட்டத்தின எட்டு முறையும், யுனைடெட் ஸ்டேட்ஸ் வாகையாளர் பட்டத்தினை இரண்டு முறையும், மற்றும் ஏழு முறை இணை வாகையாளர் பட்டங்கள் போன்ற பட்டங்களைப் பெற்றுள்ளார். மேலும் 25 ஆவது டிரிபிள் கிரவுண் வாகையாளர் பட்டம், 14 ஆம் ஆண்டில் நடைபெற்ற கிராண்ஸ்லாம் பட்டம், 2010 ஆம் ஆண்டில் நடைபெற்ற மணி இன் தெ பேங்க் போன்ற போட்டிகளிலும் இவர் பட்டம் பெற்றுள்ளார்.
# தி மிஸ்

## ஆரம்பகால வாழ்க்கை

மைக்கேல் கிரிகோரி மிசானின் அக்டோபர் 8, 1980 இல் ஓஹியோவின் பார்மாவில் பிறந்து வளர்ந்தார், இவரது பெற்றோர் விவாகரத்து பெற்றவர்கள். இவருக்கு மாற்றாந் தந்தையும் இரண்டு உடன்பிறப்புகளும் உள்ளனர். இவர் நார்மண்டி உயர்நிலைப் பள்ளியில் கல்வி பயின்றார் மற்றும் அங்கு கூடைப்பந்து அணியின் தலைவராக இருந்தார். இவர்நீச்சலிலும் பங்கேற்றார் பின்னர் இவர் மியாமி பல்கலைக்கழகத்தில் பயின்றார்
# மைக்கல் சாபன்

**மைக்கேல் சாபன்** (Michael Chabon) (பிறப்பு: மே 24, 1963) ஒரு அமெரிக்காவைச் சேர்ந்த புதின எழுத்தாளர், திரைக்கதை எழுத்தாளர், கட்டுரையாளர் மற்றும் சிறுகதை எழுத்தாளர் ஆவார். 2001 ஆம் ஆண்டு புனைக்கதைக்கான புலிற்சர் பரிசை வென்றார்.
# மைக்கல் சாபன்

## ஆரம்பகால வாழ்க்கையும், கல்வியும்

மைக்கேல் சாபன் 1963 ஆம் ஆண்டு மே 24 அன்று ஐக்கிய அமெரிக்கா<nowiki/>வில் வாசிங்டன் டி.சி<nowiki/>யில் பிறந்தார். இவர் யூத வம்சாவளியைச் சேர்ந்தவர். இவரது தந்தை ராபர்ட் சாபன் மருத்துவரும், தாயார் ஷரோன் சாபன் வழக்கறிஞரும் ஆவார். சாபனுக்கு 11 வயதாக இருந்தபோது அவரது பெற்றோர் விவாகரத்து செய்தனர். சாபன் பிட்ஸ்பேர்க் மற்றும் கொலம்பியாவின் மேரிலாந்தில் வளர்ந்தார். அவர் தனது தாயின் பெற்றோர் மற்றும் உடன்பிறப்புகளால் பேசப்பட்ட இத்திஷ் மொழியைக் கேட்டு வளர்ந்தார்.  
சாபன் பிட்ஸ்பேர்க் பல்கலைக்கழகத்திற்கு செல்வதற்கு முன் ஒரு வருடம் கார்னகி மெலன் பல்கலைக்கழகத்தில் சக் கிண்டர் என்ற அமெரிக்க புதின எழுத்தாளரின் கீழ் பயின்றார். 1984 ஆம் ஆண்டு இளங்கலை பட்டம் பெற்றார். பின்னர் இர்வின் கலிபோர்னியா பல்கலைக்கழகத்தில் படைப்பு எழுத்தில் முதுகலை பட்டம் பெற்றார்.
# மைக்கல் சாபன்

## எழுத்துப்பணி

சாபனின் முதல் புதினமான *தி மிஸ்டரீஸ் ஆப் பிட்ஸ்பர்க்* 1988 ஆம் ஆண்டு வெளியிடப்பட்டு விற்பனையில் வெற்றி அடைந்தது. இதனால் சாபன் இலக்கிய பிரபலங்களின் நிலையை அடைந்தார். *தி மிஸ்டரீஸ் ஆஃப் பிட்ஸ்பர்க்கின்* வெற்றிக்குப் பிறகு *பவுன்டன் சிட்டி* என்ற புதினத்திற்காக ஐந்தாண்டுகள் பணியாற்றினார். 1995 ஆம் ஆண்டு வெளியிடப்பட்ட இந்த புத்தகம் வணிகரீதியான மற்றும் விமர்சன ரீதியான வெற்றியைப் பெற்றது. 1999 ஆம் ஆண்டில் அவர் தனது இரண்டாவது சிறுகதைத் தொகுப்பான *வெர்வொல்வ்ஸ் இன் த யூத்* என்ற புத்தகத்தை வெளியிட்டார். 2000 ஆம் ஆண்டில், *தி அமேசிங் அட்வென்ச்சர்ஸ் ஆஃப் காவலியர் அன்ட் கிளே* என்ற வரலாற்று புதினத்தை வெளியிட்டார். அமோக பாராட்டுக்களைப் பெற்ற இந்த புதினம் நியூயார்க் டைம்ஸின் சிறந்த விற்பனை புத்தகமாக தெரிவு செய்யப்பட்டது.  
*சம்மர்லேண்ட்* 2003 ஆம் ஆண்டு மிதோபொயிக் பெண்டசி விருதை வென்றது. 2016 ஆம் ஆண்டு நவம்பர் 22 அன்று *மூங்லோ* என்ற புதினம் வெளியிடப்பட்டது. சாபனின் சமீபத்திய புனைகதை அல்லாத புத்தகமான *புக்கண்ட்ஸ்: கெலக்டட் இன்டரோஸ் அன்ட் அவுட்ரோஸ்* 2019 ஆம் ஆண்டு சனவரியில் வெளியிடப்பட்டது. 2012 ஆம் ஆண்டின் ஒரு நேர்காணலில் சாபன் ஒவ்வொரு நாளும் இரவு 10 மணி முதல் அதிகாலை 3 மணி வரை, ஞாயிற்றுக்கிழமை முதல் வியாழக்கிழமை வரை எழுதுவதாக கூறினார்.
# மைக்கல் சாபன்

## விருதுகள்

1997 - சர்வதேச டப்ளின் இலக்கிய விருது  
1999 - ஓ. ஹென்றி விருது மூன்றாம் பரிசு  
2000 - தேசிய புத்தக விமர்சகர்கள் வட்ட விருது  
2000 - கலிபோர்னியா புத்தக விருது  
2001 - பென்/பாலக்னர் விருது  
2002 - சர்வதேச டப்ளின் இலக்கிய விருது  
2007 - சலோன் புத்தக விருது  
2007 - கலிபோர்னியா புத்தக விருது (புனைகதை)  
2008 - சிறந்த புதினத்திற்கான நெபுலா விருது  
2008 - சிறந்த புதினத்திற்கான ஹ்யூகோ விருது  
2009 - சர்வதேச டப்ளின் இலக்கிய விருது  
2010 - வடக்கு கலிபோர்னியா புத்தக விருது  
2012 -டெலிகிராப் 2012 சிறந்த புத்தகங்கள் (டெலிகிராப் அவென்யூவுக்கு)  
2012 - இலண்டன் ஈவினிங் ஸ்டான்டர்ட் புக்ஸ் ஆஃப் தி இயர் 2012 பட்டியல் ( டெலிகிராப் அவென்யூவுக்கு)  
2012 - ஹாலிவுட்.காம் 2012 பட்டியலின் சிறந்த புத்தகம். (டெலிகிராப் அவென்யூவுக்கு)  
2012 - நியூயார்க டைம்ஸ் 100 குறிப்பிடத்தக்க புத்தகங்கள் 2012 (புனைகதை மற்றும் கவிதை) (டெலிகிராப் அவென்யூவுக்கு)  
2012 - குட் ரீட்ஸ் சாய்ஸ் விருதுகள்  
2013 - லாஸ் ஏஞ்சல்ஸ் டைம்ஸ் புத்தக பரிசு 2012 (புனைகதை) இறுதி ( டெலிகிராப் அவென்யூவுக்கு)  
2017 - சர்வதேச டப்ளின் புத்தக விருது  
2017 - தேசிய புத்தக விமர்சகர்கள் வட்ட விருது  
2017 - கலிபோர்னியா புத்தக விருது தங்க பரிசை வென்றார்  
2018 - சர்வதேச டப்ளின் புத்தக விருது
# தமிழ்நாடு நாள்

**தமிழ்நாடு நாள்** (*Tamilnadu Day*) என்பது தமிழருக்கென்று தனித் தாயகம் அல்லது மாநிலம் உருவான நாளைக் குறிப்பிடும் நாளாகும். இந்திய விடுதலைக்குப் பிறகு மொழிவழியில் மாநிலங்கள் பிரிக்கப்படவேண்டும் என்ற கோரிக்கை வலுத்துவந்த நிலையில் அதை இந்திய அரசு ஏற்க மறுத்து வந்தது. ஆனால் இக்கோரிக்கை முதலில் ஆந்திர மக்களால் கடுமையாக முன்னெடுக்கப்பட்டது. கலவரங்களும் ஏற்பட்டன. இதனால் இந்திய ஒன்றிய அரசு வேறு வழியின்றி 1 நவம்பர் 1956-இல் இந்தியாவை மொழிவாரி மாநிலங்களாகப் பிரித்தது. இதன்படி, சென்னை மாநிலத்திலிருந்த மலையாளம், தெலுங்கு மற்றும் கன்னட மொழிகள் பேசிய பகுதிகளைக் கொண்டு, கேரளா, ஆந்திரப் பிரதேசம், மைசூர் மாநிலங்கள் நிறுவப்பட்டன. சென்னை மாகாணத்தின் எஞ்சிய பகுதிகளும், திருவிதாங்கூரின் தமிழ்ப்பகுதிகளும் இணைக்கப்பட்டுச் சென்னை மாகாணம் பிரிக்கப்பட்டது. சென்னை மாநிலத்தை மொழிவாரியாகப் பிரித்த நாளான நவம்பர் 1 ஆம் தேதியைத் தமிழ்நாடு நாளாகக் கொண்டாடுவதற்கான அரசாணையை தமிழ்நாடு அரசு 2019 அக்டோபர் 25 அன்று வெளியிட்டது. இந்நிலையில் 2021 இல் புதியதாகப் பொறுப்பேற்ற மு. க. ஸ்டாலின் தலைமையிலான திமுக அரசு சென்னை மாநிலத்தின் பெயரைத் தமிழ்நாடு என்று மாற்ற சட்டப் பேரவையில் தீர்மானம் நிறைவேற்றிய திமுக, சூலை 18 அன்று தமிழ்நாடு நாள் விழா கொண்டாடப்படும் என்று அறிவித்தது. ஆனால் நாம் தமிழர் கட்சியின் தலைமை ஒருங்கிணைப்பாளர் செந்தமிழன் சீமான் தமிழ்நாடு நாள் நவ.1 என்று ஆண்டுதோறும் சிறப்பாகப் பெருந்திரளான மக்களைக் கூட்டி நடத்தி வருகிறார் என்பது குறிப்பிடத்தக்கது.
# தமிழ்நாடு நாள்

## பின்னணி

மொழிவழியாகப் பிரிக்கப்பட்ட மாநிலங்களில் மாநிலம் உருவான நாளை அந்தந்த மாநிலங்கள் அரசு விழாவாகவும், கர்நாடகம் போன்ற மாநிலங்கள் அரசு விடுமுறை நாளாகவும் அறிவித்துக் கொண்டாடி வருகின்றன. ஆனால் தமிழ் நாட்டில் அப்படியான விழாவானது அரசு சார்பில் கொண்டாடப்படாமலும், மாநிலத்தின் பழைய பெயரான சென்னை மாநிலம் என்ற பெயரும் தொடர்ந்து வந்தது.  
சென்னை மாகாணத்திற்குத் தமிழ்நாடு எனப்பெயரிடக் கோரி தனி நபராக சங்கரலிங்கனார் எனும் முதியவர் 76 நாளாக சாகும் வரை உண்ணாவிரதம் மேற்கொண்டு இறந்தார். சென்னை மாநிலத்தில் திமுக ஆட்சிக்கு வந்து முதல்வராக அறிஞர் அண்ணா பொறுப்பேற்றபிறகு 18 சூலை 1968-இல் சென்னை மாநிலம் என்ற பெயரைத் தமிழ்நாடு எனப்பெயர் மாற்ற சென்னை மாநில சட்டப் பேரவையில் தீர்மானம் கொண்டு வந்தார். இந்திய ஒன்றிய அரசின் ஒப்புதலுக்குப் பிறகு 1969 சனவரி 14 தைப் பொங்கலன்று தமிழ்நாடு என்ற பெயர் மாற்றம் நடைமுறைக்கு வந்தது.  
தமிழ்நாடு அமைந்த நாளைச் சிறப்பாகக் கொண்டாடவேண்டும் என்ற கோரிக்கை எழுப்பப்பட்டு வந்தது. இதைப் பல தமிழ் அமைப்புகள் நவம்பர் முதல் நாளன்று விழாவாகக் கொண்டாடி வந்தன. குறிப்பாக நா. அருணாச்சலம் அவர்களால் உருவாக்கப்பட்ட சான்றோர் பேரவை அமைப்பால் *தமிழ்நாடு மாநிலம் அமைந்த பெருவிழா* என்ற பெயராலும், தமிழ்த் தேசப் பொதுவுடைமைக் கட்சியால் தமிழகப் பெருவிழா என்ற பெயராலும் இந்த விழா கொண்டாடப்பட்டது. இந்த விழாக்களின்போது இந்த விழாவைத் தமிழ்நாடு அரசு நடத்தவேண்டும் என்ற தீர்மானங்கள் நிறைவேற்றபட்டன. இந்த நெடுநாள் கோரிக்கையானது தமிழ்நாட்டு அரசால் ஏற்கப்பட்டு 2012 அக்டோபர் 25 அன்று அரசாணை வெளியிடப்பட்டது. அதன்படி தமிழ் வளர்ச்சித் துறை சார்பில் ரூ 10 இலட்சம் ஒதுக்கப்பட்டு 2019 நவம்பர் முதல் நாளில் அரசு விழா கொண்டாடப்பட்டது. தமிழ்நாடு நாளுக்கு மு. க. ஸ்டாலின், வைகோ உள்ளிட்ட தமிழ்நாட்டு அரசியல் கட்சித் தலைவர்கள் வாழ்த்து தெரிவித்தனர். இந்நிலையில் 2021 இல் புதியதாகப் பொறுபேற்ற மு. க. ஸ்டாலின் தலைமையிலான திமுக அரசு சென்னை மாநிலத்தின் பெயரைத் தமிழ்நாடு என்று மாற்ற சட்டப் பேரவையில் தீர்மானம் நிறைவேற்றிய திமுக, சூலை 18 அன்று தமிழ்நாடு நாள் விழா கொண்டாடப்படும் என்று அறிவித்து அரசாணை வெளியிடப்பட்டது.
# தமிழ்நாடு நாள்

## சர்ச்சைகள்

நவம்பர் முதல் நாளை மாற்றி சூலை 18 அன்று தமிழ்நாடு நாள் என அறிவித்ததற்குப் பல்வேறு தரப்பினர் எதிர்ப்பு தெரிவித்தனர். இந்த அறிவிப்புக்கு எதிராகப் பல்வேறு தமிழ்த் தேசிய அமைப்புகளும், நாம் தமிழர் கட்சி, விடுதலைச் சிறுத்தைகள் கட்சி, எடப்பாடி க. பழனிசாமி, ஓ. பன்னீர்செல்வம், சீமான், ச. இராமதாசு, உள்ளிட்ட அரசியல்வாதிகளும் எதிர்ப்பு தெரிவித்தனர். தாங்கள் வழக்கம்போல நவம்பர் முதல் நாளன்று தமிழ்நாடு விழாவைக் கொண்டாடப்போவதாகப் பல தலைவர்கள் தெரிவித்தனர். மேலும் இதன் எதிர்ப்பாளர்கள் ஒரு மாநிலம் அல்லது தாயகம் உருவான நாளைதான் (நவம்பர் முதல்நாள்) கொண்டாடுவார்கள். அந்த மாநிலத்துக்கு இன்ன பெயர் சூட்டவேண்டும் என்று பரிந்துரைத்த நாளைக் கொண்டாடுவது குழப்பத்தை ஏற்படுத்தும். முதலமைச்சரின் பரிந்துரைப்படி பார்த்தாலும் சனவரி 14 அன்றுதான் தமிழ்நாடு என்ற பெயர் மாற்றமும் நடைமுறைக்கு வந்தது என்பதும் குறிப்பிடத்தக்கது.
# பச்சடி

**பச்சடி**(*Pachadi*) என்பது ஒரு பாரம்பரிய தென்னிந்திய வகை புதிய ஊறுகாய் வகை உணவாகும். இது உணவின் போது தொட்டுக் கொள்ள உதவும் பக்க உணவாக பரிமாறப்படுகிறது. பரவலாக தென்னிந்திய மொழிகளில் பச்சடி ஒரு துரித உணவைக் குறிப்பதாகவும் உள்ளது. கர்நாடகா, கேரளா மற்றும் தமிழ்நாடு மாநிலங்களில் வட இந்திய ராய்தாவைப் போன்ற ஒரு காய்கறி உணவாக பச்சடியை கருதுகிறார்கள். இது காய்கறி, தயிர், தேங்காய், இஞ்சி மற்றும் கறி வேப்பிலை இலைகளுடன் கடுகு சேர்த்து சமைக்கப்படுகிறது. பச்சடி பொதுவாக பருவகால காய்கறிகள் அல்லது பழங்கள் கொண்டு இலேசான மசாலாவுடன் தேங்காய் மற்றும் தயிர் கொண்டு தயாரிக்கப்படும் உணவாகும்..  
பச்சடி பெரும்பாலும் அன்று பறிக்கப்பட்ட புதிய காய்கறிகளைக் கொண்டு
தயாரிக்கப்படுகிறது. சோறு மற்றும் இட்லி, தோசை போன்ற சிற்றுண்டிகளுக்கு ஒரு துணை உணவாக வழங்கப்படுகிறது. பச்சடி பல வகையான காய்கறிகள் சேர்க்கப்பட்ட ஓர் உணவாகும். சில நேரங்களில் பீர்கங்காயின் மேல்தோலைக் கொண்டு தயாரிக்கப்படும் பச்சடி தெலுங்கில் பீரபொட்டு பச்சடி என அழைக்கப்படுகிறது. .
# பச்சடி

## பச்சடி வகைகள்

### ஆந்திரபிரதேசம் மற்றும் தெலுங்கானா

சுரைக்காய், கத்தரிக்காய், வெண்டைக்காய் போன்ற பலவகையான புதிய காய்களைக் கொண்டு ஆந்திரபிரதேசம் மற்றும் தெலுங்கானாவில் பச்சடி தயாரிக்கப்படுகிறது.
பின்னர் வேகவைத்த காய்கறிகளுடன் காய்ந்த அல்லது பச்சை மிளகாய் சேர்த்து கடுகு சேர்த்து தாளிக்கப்படுகிறது.  
கீரை பச்சடி: புளிச்சக்கீரை எனப்படும் கோங்குரா பச்சடி இங்கு மிகவும் பிரபலமான ஒரு பச்சடி வகையாகும். சிவந்த கோங்குரா இலைகளை வதக்கி அதனுடன் வறுத்த சிவப்பு மிளகாய் சேர்த்து இப்பச்சடி சமைக்கப்படுகிறது. ஆந்திர உணவு வகைகளில் தனித்தனிமை பெற்ற இப்பச்சடி வகை சுவையிலும் தனித்தன்மை மிக்கதாகும். இப்பச்சடி ஆந்திராவில் எல்லா வகையான உணவுகளுக்கு அவசியமாக பரிமாறப்படுவதுண்டு. இதை தவிற சுக்கா கூரா எனப்படும் பச்சடி புளிப்பு கீரை வகையிலிருந்து தயாரிக்கப்படும் பிரபலமான ஓர் உணவு வகையாகும். மேலும் இங்கு கொத்தமல்லி மற்றும் கறிவேப்பிலை இலைகளைக் கொண்டு சட்னி எனப்படும் ஊறுகாய் வகை உணவும் தயாரிக்கப்படுகிறது. முக்கிய உணவாகவும் இங்கு உண்ணப்படுகிறது.  
மென்மையான கிச்சடிக் காய் தளிர் இலைகளை மோருடன் கலந்து அருந்தினால் வெப்பமான கோடை மாதங்களில் கடுமையான தாகத்தை தணிக்கும் உணவாகப் இம்மாநிலங்களில் பயன்படுகிறது.
# பச்சடி

## கர்நாடகாவில்

இந்திய மாநிலமான கர்நாடகாவில் தம்புளி எனப்படும் ஒரு தயிர் சார்ந்த புதியவகை ஊறுகாய் உணவு உண்ணப்படுகிறது. வழக்கமாக உண்ணப்படும் சாம்பார் சாதத்துடன் இதுவும் உண்ணப்படுகிறது. தம்புலியென்பது குளிர்ச்சியென்ற பொருள் கொண்ட தம்பு (அதாவது, "தணுப்பு" என்ற சொல்லின் வேறுவடிவம்) என்ற கன்னட சொல்லிலிருந்து உருவானதாகும். எனவே தம்புளி உடலுக்கு குளிர்ச்சியை அளிக்கும் உணவு வகையாகும். பலவகையான கீரைகள், கேரட், பீட்ரூட் போன்ற காய்கறிகள் கொண்டு தம்புளி தயாரிக்கப்படுகிறது. பச்சைக் காய்கறிகளுடன் மசாலாப் பொருட்களையும் தயிரையும் சேர்த்து தம்புளியைத் தயாரிக்கிறார்கள். தம்புளியில் சேர்க்கப்படும் அனைத்தும் சமைக்கப்படாமல் பச்சையாகவே பயன்படுத்தப்படுகிறது என்பது குறிப்பிடத்தக்கதாகும்.  
தம்புளி என்பது புத்தம் புதிய ஓர் ஊறுகாய் வகையாகும். தம்புளியில் பல்வேறு வகைகள் உள்ளன: அவை மெந்தே தம்புளி, இஞ்சி தம்புளி மற்றும் பல்வேறு வகையான மூலிகைத் தம்புளிகள் உள்ளன. கொடிபசலி தம்புளி ,கற்பூரவல்லி தம்புளி, புதினா தம்புளி போன்ற இலைகளுடன் மூலிகை தம்புளிகள் தயாரிக்கப்படுகின்றன. மேலும் இம்மூலிகைகள் அனைத்தும் கர்நாடகா முழுவதும் வளர்க்கப்படுகின்றன.  
தம்புளி தயாரிப்பில் பல பருவகால காய்கறிகள் மற்றும் மூலிகைகள் பயன்படுத்தப்படுகிறது. பொதுவாக மூலிகைகளான கற்பூரவல்லி இலைகள் ,கொத்தமல்லி இலைகள், கசகசா விதைகள், கறிவேப்பிலை போன்ற பலவகையான பொருட்கள் இதற்காகப் பயன்படுத்தப்படுகின்றன.  
தற்போது பல்வேறு தம்புளி வகைகள் அவை தயாரிக்கும் பொருட்களில் சிறிய மாறுபாடுகள் இருக்கும். தம்புளி பொதுவாக குறைவான மசாலா பொருட்களைக் கொண்டு காரமற்றதாக செய்யப்படுகின்றன. தம்புளியில் ஒரு சில எளிய முழு மசாலாப் பொருட்கள் வறுத்து பயன்படுத்தப்படுகின்றன. இவற்றுடன் பருவகால காய்கறிகள் அல்லது மூலிகைகள் கொண்டு தேங்காயுடன் மோர் அல்லது தயிர் சேர்த்து பரிமாறப்படுகிறது. தம்புளி என்பது ஓர் உண்மையான கர்நாடக செய்முறை உணவாகும்,
# பச்சடி

## கேரளா மற்றும் தமிழ்நாடு

தமிழ்நாட்டிலும் பச்சடி புதியதாகவே உண்ணப்படுகிறது. பொதுவாக பச்சடி வெள்ளரிக்காய் அல்லது சாம்பல் பூசணிக்காய் போன்ற நறுக்கப்பட்ட மற்றும் வேகவைத்த காய்கறிகளால் தயாரிக்கப்படுகிறது. மேலும் இவற்றுடன் தேங்காய், பச்சை அல்லது சிவப்பு மிளகாய் இஞ்சி மற்றும் கறிவேப்பிலை இலைகளுடன் கடுகு விதைகளை எண்ணெயில் பொறித்து மென்மையாக தயாரிக்கப் படுகிறது. பொதுவாக அரிசி மற்றும் துவரம்பருப்பு கறியுடன் பரிமாறப்படுகிறது.  
கேரளாவில் பச்சடி என்பது தமிழ்நாட்டைப் போலவே தயிரில் தயாரிக்கப்படும் உணவாகும். இங்கு புளிப்பு பச்சடியுடன் அன்னாசிப்பழம், திராட்சை அல்லது பூசணிக்காயைக் கொண்டு தயாரிக்கப்படும் பச்சடி இனிப்பு சுவையுடன் இருக்கும். இந்த வகைப் பச்சடி செய்முறை கேரளாவின் பல்வேறு பகுதிகளில் செய்யப்பட்டு பறிமாறப் படுகிறது. இது உணவகங்களில் காய்கறி தாளிப்பு மற்றும் சாதத்துடன் பரிமாறப்படுகிறது. பிரபலமான கேரள உணவு சாதையாவிலும் பச்சடி பரிமாறப்படுகிறது. மேலும் விருந்துகளில் குறிப்பாக ஓணம் மற்றும் விச்சுணு பண்டிகைகளின் போதும் பச்சடி சேர்க்கப்படுகிறது.
# பசுமை பட்டாசு

**பசுமை பட்டாசு** என்பது அறிவியல் மற்றும் தொழிலக ஆய்வு மன்றத்தின் கீழ் இயங்கும் நீரியின் (**NEERI**) கண்டுபிடிப்பு ஆகும். **நீரி** நிறுவனத்தின் பசுமைப் பட்டாசு காண்பதற்கு வழக்கமான பட்டாசு போலவே இருக்கும். பசுமை பட்டாசு வெடிக்கும்போது ஒலி அளவு சிவகாசி பட்டாசை விட குறைவாகவே இருப்பதால் ஒலியை மாசுபடுத்தாது. பசுமை பட்டாசுகள் தயாரிப்பது பற்றிய ஆய்வுகள் சனவரி 2019 முதல் நீரி அமைப்பு துவங்கியது.
# பசுமை பட்டாசு

## பசுமை பட்டாசு எவ்வாறு இருக்கும்

- பசுமை பாட்டாசுகளும், சாதாரண பட்டாசுகளைப் போலவே இருக்கும். ஆனால் வெடிக்கும்போது எழுப்பும் ஒலி மாசு குறைவாக இருக்கும்.
- சாதாரணமான பட்டாசுகளுடன் ஒப்பிடும்போது பசுமை பட்டாசுகள், 40 முதல் 50% குறைவான நச்சு வாயுவை வெளியிடும்.
- பசுமை பட்டாசுகள், சாதாரண பட்டாசுகள் வெளியிடுவதை விட சுமார் 40-50% வரை வேதியியல் மாசு குறைவாகவே வெளியிடும். ஆனால், முற்றிலும் பாதுகாப்பானது என்றோ, பாதிப்பே ஏற்படுத்தாதவை என்றோ கூறிவிடமுடியாது.
- வழக்கமான பட்டாசுகளை வெடிக்கும்போது வெளியேறும் நைட்ரஜன் மற்றும் கந்தக வாயுக்களை எவ்வாறு குறைப்பது குறித்து ஆய்வுகள் மேற்கொண்டு வருகிறது நீரி அமைப்பு. .
- நைட்ரஜன் மற்றும் கந்தக வாயுக்கள் வெளியேறும். பசுமை பட்டாசுகளில் பயன்படுத்தப்படும் ரசாயனப் பொருட்கள் வழக்கமான பட்டாசுகளில் பயன்படுத்தப்படும் மூலப்பொருட்களில் இருந்து மாறுபட்டவை. அதற்கான புதிய ரசாயன சேர்க்கை சூத்திரத்தை 'நீரி' உருவாக்கியுள்ளது.
# பசுமை பட்டாசு

## பசுமை பட்டாசுகளில் வகைகள்

'நீரி' தயாரித்திருக்கும் சூத்திரத்தின்படி தயாரிக்கப்படும் பசுமை பட்டாசுகள், வெடித்த பிறகு நீராக மாறும் என்பதோடு, தீங்கு விளைவிக்கும் வாயுக்கள் அதிலேயே கரைந்துவிடும். பாரம்பரிய பட்டாசுகளில் இருந்து மாறுபட்ட பசுமை பட்டாசுகளை 'நீரி' நான்கு வைகைகளில் தயாரித்துள்ளது
1. தண்ணீரை உருவாக்கும் பட்டாசுகள்: இந்த வகை பசுமை பட்டாசுகள் வெடித்த பிறகு கரியாக மாறாமல் நீர்த்துளிகளாக உருமாறிவிடும். அதில் சல்ஃபர் மற்றும் நைட்ரஜன் வாயுக்கள் கரைந்துவிடும். இந்த வகை பட்டாசுக்கு 'வாட்டர் ரிலீசர்' என்று 'நீரி' பெயரிட்டுள்ளது. மாசை குறைக்கும் முக்கியமான காரணியாக தண்ணீர் கருதப்படுகிறது.
1. கந்தக மற்றும் நைட்ரஜன் வாயுக்களை குறைவாக வெளியிடுகிறவை: இந்த வகை பசுமை பட்டாசுகளுக்கு STAR பசுமை பட்டாசு என்று'நீரி' பெயரிட்டுள்ளது. அதாவது Safe thermite cracker என்பதன் சுருக்கமாக STAR என்ற பெயர் வழங்கப்பட்டுள்ளது. இந்த வகை பட்டாசில், ஆக்சிஜனேற்றம் செய்யும் திறன் கொண்ட பொருட்கள் (Oxidizing Agent) பயன்படுத்தப்படுகிறது. இந்த வகை பசுமை பட்டாசுகளை வெடிக்கும்போது, கந்தகம் மற்றும் நைட்ரஜன் குறைந்த அளவில் உற்பத்தி செய்யப்படுகின்றன. இதற்கு சிறப்பு வகை வேதிப் பொருள் பயன்படுத்தப்படுகிறது
1. அலுமினியம் குறைவாக பயன்படுத்தப்படுகிறவை: சாதாரண பட்டாசுகளுடன் ஒப்பிடும்போது இந்த வகை பட்டாசில் 50 முதல் 60 சதவிகிதத்திற்கும் குறைவான அலுமினியம் பயன்படுத்தப்படுகிறது. எனவே இதற்கு SAFAL (Safe Minimal Aluminum) என்ற பெயரிடப்பட்டுள்ளது.
1. அரோமா பட்டாசு: இந்த வகை பட்டாசுகளை வெடிக்கும்போது தீங்கு விளைவிக்கும் வாயுக்கள் குறைவாக வெளியாவதோடு, நறுமணமும் வெளியாகும்.
# நீலச்சிட்டு

**நீலச்சிட்டு** (Indian blue robin) என்பது சிட்டுவகையைச் சேர்ந்த ஒரு பறவை ஆகும். இப்பறவை பழைய உலக ஈப்பிடிப்பான் குடும்பத்தைச் சார்ந்ததாகும். இப்பறவை இந்தியத்துணைக் கண்டத்தில் வங்கதேசம், பூட்டான், இந்தியா, நேபாளம், பாகிஸ்தான், இலங்கை ஆகிய பகுதிகளில் காணப்படுகிறது. இப்பறவை பொதுவாகக் காடுகளில் காணப்படும்.  
வயது முதிர்ந்த இப்பறவையானது பாடும் பறவை போன்று இதன் உடல் 15 செ. மீ. நீளம் உடையதாக காணப்படுகிறது.
# நெல்லூர் சோழர்கள்

**நெல்லூர் சோழர்கள்** 11 மற்றும் 12 ஆம் நூற்றாண்டுகளில் ஆந்திராவின் சில பகுதிகளை ஆண்ட தெலுங்கு சோழர் குடும்பங்களை சேர்ந்தவர்கள் ஆவார். அவர்கள் காகத்தியர்கள் மற்றும் கல்யாணி சாளுக்கியர்களுக்கு தலைவர்களாக இருந்தனர. அவர்கள் நெல்லூர் பகுதியை ஆண்டனர்.  
அவர்கள் தம்மை சோழ மன்னனான கரிகால் சோழனான வம்சாவளியினர் என்று கூறிக்கொண்டனர். அவர்கள் . நெல்லூர், கடப்பா சித்தூர் மற்றும் செங்கல்பட்டு மாவட்டங்களையும் உள்ளடக்கி தங்கள் ராஜ்யத்தை ஆட்சி செய்தனர், விக்ரமசிம்மபுரி (நவீன நெல்லூர் ) அவர்களின் தலைநகராக இருந்தது.  
நெல்லூர் சோழ குலத்தின் முக்கியமான முதல் தலைவராக **சோழ பிஜ்ஜானா** என்பவர் இருந்தார். மேற்கு சாளுக்கியர்களின் முதலாம் சோமேஸ்வரரின் சிற்றரசன் என்ற நிலையில் அவர் சாளுக்கியர்கள் மற்றும் பிற்கால சோழர்களின் போர்களில் பங்கேற்றார். கல்யாணியின் சாளுக்கியர்களிடம் அவரது சந்ததியினரின் விசுவாசத்தையும் சேவைகளையும் அங்கீகரிக்கும் விதமாக, இரண்டாம் விக்ரமாதித்யர் அவர்களை பகநாட்டின் ஆட்சியாளர்களாக நியமித்தார்.  
பின்னர் புகழ்பெற்ற மனுமசித்தியின் தந்தையான **டிக்கா** (1223–1248) தனது ராஜ்யத்தை தெற்கே காவேரி நதி வரை நீட்டித்தார். ஏற்கனவே முடங்கியிருந்த பிற்காலச் சோழர்களுக்கு அவர் பெயரளவு விசுவாசம் செலுத்த வேண்டியிருந்தது. ஹொய்சலா வீரநரசிம்மருடன் இணைந்து அனியங்க பீமா, இரண்டாம் கோப்பெருஞ்சிங்கன் மற்றும் பாண்டியர்களின் தாக்குதல்களை முறியடித்து, பிற்கால சோழர்களின் ஆட்சியாளரான **ராஜராஜ சோழர் III** மீண்டும் அரியணையில் ஏற உதவினார்.  
அதைத் தொடர்ந்து, ஹோய்சலரின் வீர நரசிம்மருக்குப் பின்வந்த சோமேஸ்வரா, பிற்கால சோழர் ஆட்சியாளரை தனது கைப்பாவையாக மாற்ற விரும்பினார். அதன் காரணமாக பாண்டியர்களுடன் கைகோர்த்து, ராஜேந்திரா III ஐத் தாக்கினார், திக்கா சோழரின் உதவிக்கு வந்தார். அவர் ஹோய்சாலர்கள் மற்றும் பாண்டியர்கள் படைகள் இரண்டையும் தோற்கடித்து அதன் மூலம் தொண்டைமண்டலத்தைப் பெற்றார். சோழஸ்தாபனாச்சார்யர் என்ற பட்டத்தையும் பெற்றார்.திக்காவின் மகனும் வாரிசான II மனுமசித்தி (1248–1263) ஆட்சியின் போது, நெல்லூர் சோழர்களின் அதிகாரம் குறைய ஆரம்பித்தது.  
1260 ஆம் ஆண்டிற்குப் பின் மனுமசித்திக்கும் எர்ரகடப்பாடுவின் தலைவரான கட்டமராஜுக்கும் இடையே சிறிய பிரச்னை காரணமாக பகை ஏற்பட்டது. அது இரண்டு இளவரசர்கள் தங்கள் கால்நடைகளின் மந்தைகளுக்கு மேய்ச்சல் களமாக சில பரந்த புல்வெளிகளைப் பயன்படுத்துவதற்கான உரிமைகள் தொடர்பான பிரச்சினையாகும். அது பலேரு ஆற்றின் பஞ்சலிங்கலாவில் போர் நடந்தது. கட்க திக்கானாவினால் வழிநடத்தப்பட்ட படைகள் வென்றபோதிலும் அவர் இறந்தார். இதன் பின்புலத்தில் உருவானதே போரும், கட்டமராஜு கதை என்ற கதையாகும். சிறிது காலத்திற்குப் பிறகு மனுமசித்தி இறந்தார்.  
இரண்டாம் மனுமசித்தி இறந்தவுடன், நெல்லூர் இராச்சியம் தன் தனித்துவத்தை இழந்து, ககாதியர்களுக்கும் பாண்டியர்களுக்கும் இடையில் ஒரு போர்க்களத்தின் களமாக மாறியது.இரண்டாம் ககாதியா பிரதாபருத்ராவின் ஆட்சியில், நெல்லூர் பகுதி ககாதியா பேரரசின் ஒரு பகுதியாக மாறியதோடு, அதன் அரசியல் முக்கியத்துவத்தை இழந்தது.
# நெல்லூர் சோழர்கள்

## மதம்

இந்த காலகட்டத்தில் இப்பகுதி சைவ மதம் மற்றும் வைணவம் ஆகிய இரண்டும் இப்பகுதியில் இருந்தன.
# நெல்லூர் சோழர்கள்

## இலக்கியம்

தெலுங்கு சோழர்களின் ஆட்சிக்காலத்தில் தெலுங்கு இலக்கியத்தில் நல்ல வளர்ச்சி இருந்தது. சிறந்த தெலுங்கின் மிகச்சிறந்த கவிஞர்களான **டிக்கனா**, **கேதானா** மற்றும் **மரானா** ஆகியோர் தங்கள் குறிப்பிடத்தக்க பங்களிப்புகளால் இலக்கியத்தை வளப்படுத்தியனர். திக்கனா சோமயாஜி நெல்லூரின் இரண்டாம் மனுமசித்தியின் அமைச்சராக இருந்தார். இந்த மாபெரும் கவிஞர் தெலுங்கில் இரண்டு முக்கியமான படைப்புகளை எழுதியிருந்தார். முதலாவது *நிர்வாச்சநொத்தர ராமாயணம்* . மிகுந்த சமஸ்கிருத பாணியில் எழுதப்பட்டிருந்தாலும் இது சிறந்த இலக்கிய குணங்களைக் கொண்டிருந்தது. இருப்பினும் *ஆந்திர மகாபாரதம் தான்* திக்கனாவுக்கு அழியாத புகழைக் கொண்டு வந்தது. இது மகாபாரதத்தின் கடைசி பதினைந்து தொகுதிகளின் மொழிபெயர்ப்பாக இருந்தது. அவரது முன்னோடியான நன்னயாவால் ஆரம்பித்துவைக்கப்பட்ட பணியை டிக்கானா காவியமாக மாற்றுவதற்கான அனைத்து முயற்சியிலும் ஈடுபட்டார். அவரது பரந்த ஆன்மீக பார்வை, உயர்ந்த இலட்சியவாதம், உயர்ந்த கற்பனை மற்றும் அற்புதமான கற்பனைகள் அவரை *கவி பிரம்மா* (கவிஞர்களிடையே மிக உயர்ந்த படைப்பாளி) என்ற நிலைக்கு உயர்த்தியது.  
*அபினவ தண்டி* என பாராட்டப்பட்ட, திக்கானாவின் காலத்தவரான **கேதனா** தன்னுடைய *தசகுமாரசரிதமு* என்ற படைப்பினை ரசனைக்குரியதாகவும் மற்றும் நல்ல பாணியிலும் எழுதியுள்ளார். அவர் *,* *யாஜ்னாவாக்யா ஸ்மிருதி* எனும் நூலுக்கான சமஸ்கிருத உரையான *மிடாக்சகரி* என்பதை தெலுங்கில் *விஞ்யனேஸ்வரமு* என்று மொழிபெயர்த்துள்ளார்.  
கேதனாவின் மற்றொரு படைப்பு *ஆந்திர பாஷாபூஷனமு* என்ற நூலாகும். அது தெலுங்கில் *மெட்ரிகல்* இலக்கணம் குறித்தமைந்ததாகும். டிக்கானாவின் மற்றொரு சமகாலத்தவர் மரானா ஆவார். அவரும் பிந்தையவரின் சீடராக இருந்தார். அவர் *மார்க்கண்டேய புராணத்தை* தெலுங்கில் மொழிபெயர்த்தார். அவரது படைப்புகள், பின்னர் வந்த பல தெலுங்கு கவிஞர்களுக்கு ஒரு மூல நூலாக மாறியது, அதில் பல சுவாரஸ்யமான கதைகளிலிருந்து கருப்பொருள்களை அவர்கள் தேர்ந்தெடுத்தனர்.
# பிளாக் டீ

**கறுப்புத் தேநீர்** என்பது ஒரு வகை தேநீர், இது ஊலாங், பச்சை மற்றும் வெள்ளை தேநீர் தயாரிக்கப் பன்படும் தேயிலகளை விட நன்கு பதப்படுத்தப்பட்ட தேயிலைகளைக் கொண்டு தயாரிக்கப்படுவதாகும். கறுபு தேநீர் பொதுவாக குறைந்த ஆக்ஸிஜனேற்ற தேநீரை விட சுவையில் வலுவாக இருக்கும். இதன் நான்கு வகைகளும் *காமெலியா சினென்சிஸின் (புதரின்) (அல்லது சிறிய மரம்).* இலைகளிலிருந்து தயாரிக்கப்படுகின்றன. இந்த இனங்களின் இரண்டு முக்கிய வகைகள் பயன்படுத்தப்படுகின்றன - சிறிய-இலைகள் கொண்ட சீன வகை தேயிலை ( *சி. சினென்சிஸ்* வர். *சினென்சிஸ்* ), மற்ற வகை தேநீர் தயாரிப்புக்கு பயன்படுத்தப்படுகிறது, மற்றும் பெரிய-இலைகள் கொண்ட அசாமிஸ் தேயிலை ( *சி. சினென்சிஸ்* வர். *அசாமிகா* ) பாரம்பரியமாக முக்கியமாக கறுப்பு தேநீருக்கு பயன்படுத்தப்பட்டது, இருப்பினும் சமீபத்திய ஆண்டுகளில் சில பச்சை மற்றும் வெள்ளை தேநீர் தயாரிக்கப்படுகின்றன. கறுப்பு தேநீர் கண்டுபிடிக்கப்பட்ட சீனாவில், சரியான முறையில் பதப்படுத்தப்படும்போது ஆக்ஸிஜனேற்றப்பட்ட இலைகளின் நிறம் காரணமாக இந்த பானம் "சிவப்பு தேநீர்" என்று அழைக்கப்படுகிறது.  
பச்சை தேயிலை வழக்கமாக ஒரு வருடத்திற்குள் அதன் சுவையை இழக்கும் அதே வேளையில், கருப்பு தேயிலை அதன் சுவையை பல ஆண்டுகளாக தக்க வைத்துக் கொள்ளும். இந்த காரணத்திற்காக, இது நீண்ட காலமாக வர்த்தகத்தின் ஒரு பகுதியாக இருந்து வருகிறது, மேலும் கறுப்பு தேயிலை துகள்கள் 19 ஆம் நூற்றாண்டில் மங்கோலியா, திபெத் மற்றும் சைபீரியாவில் ஒரு நாணயத்தின் வடிவமாகவும் செயல்பட்டன. மேற்கில் விற்கப்படும் தேயிலைகளில் 90% க்கும் அதிகமானவை இத் தேயிலை ஆகும்.
# இருமைக் கொள்கை

**இருமைக் கொள்கை** (*Dualism*) பிரபஞ்சம் எதனால் ஆக்கப் பெற்றுள்ளதோ, அதன் தன்மையை ஆராயத் தொடங்கிய காலமே தத்துவ விசாரணையின் வைகறையாகும். அதன் காரணமாகக் கீழ் நாட்டிலும் மேல் நாட்டிலும் பல கொள்கைகள் எழுந்தன. பிரபஞ்சமானது ஒன்று, இரண்டு, அல்லது பல மூலப் பொருள்களிலிருந்து தோன்றியிருக்க வேண்டும் என்னும் நம்பிக்கையே இந்தக் கொள்கைகளின் அடி நிலை மூலப் பொருள்களின் எண்ணிக்கையைப் பொறுத்து ஒருமைக்கொள்கை (Monism), இருமைக் கொள்கை, பன்மைக் கொள்கை (Pluralism) என்னும் மூன்று தத்துவக் கொள்கைகள் காணப்படுகின்றன.
1. சடப்பொருளோ, மனப்பொருளோ, எதுவாயினும் ஒரே ஒரு மூலப்பொருளே உண்டு என்று கூறுவது ஒருமைக் கொள்கை.
1. ஒன்றுக்கொன்று முரணான இரண்டு மூலப்பொருள்கள் உண்டு என்று இருமைக்கொள்கை கூறுகிறது.
1. ஒன்றுமன்று, இரண்டுமன்று, பல மூலப் பொருள்கள் உண்டு என்று கூறுவது பன்மைக் கொள்கை. இந்த மூலப்பொருள்கள் சடப் பொருள்களாகவும் இருக்கலாம், மனப்பொருளாகவு மிருக்கலாம் என்றும் அது கூறுகிறது.
# இருமைக் கொள்கை

## தோற்றம்

இருமைக் கொள்கை முதன் முதல் காணப் பட்டது சமயக் கொள்கையிலே யாகும். சாத்தானும் கடவுளுடனே தோன்றிக் கடவுளைப் போலவே அழியாப் பொருளாக உளன் என்று கிறித்தவ சமயக்கொள்கை கூறுகிறது. இந்தக் கருத்து நாளடைவில் வேறு வேறு பொருள் பெற்று, ஆத்மிகம், இலௌகிகம் என்ற இருமைக்கொள்கை ஆயிற்று. ஆத்ரீகம் கடவுளையும் நன்மையையும் குறிக்கும்; இலௌகிகம் சாத்தானையும் தீமையையும் குறிக்கும். இதன் காரணமாக எழுந்ததே துறவறக்கொள்கை. துறவிகள் இலௌகிக வாழ்க்கையைத் தீமையாக எண்ணி, அதைத் துறந்து வாழ்ந்து வந்தனர். அதன் பின்னர் இருபைக் கொள்கைக்குத் தத்துவப் பொருள் தரப்பட்டது. நம்முடைய அனுபவமெல்லாம் ஒன்றுக்கொன்று முரணான இரண்டு பொருள் அனுபவமாகவே இருக்கிறது என்று இருமைக்கொள்கை கூறுகிறது. மனிதனானவன் உடல், மனம் என்னும் இரண்டும் சேர்ந்த ஒரு பொருளாவான். இதுபோலவே மனிதனுடைய அறிவும், மனிதன் அறியும் பொருளும் என்ற ஓர் இரு மையும் உள்ளது. கடவுள், சாத்தான் என்ற இருமையை மதமும், நன்மை தீமை என்ற இருமையை அற நூலும் கூறுகின்றன. இவ்வாறு நம்முடைய அனுபவத்தில் காணப்படும் இருமைகளின் முரண்பாடுகளை விடுவிக்க முயல்வதையே இருமை கொள்கையின் வரலாறு கூறுகிறது.
# இருமைக் கொள்கை

## தோற்றம்

### ஐரோப்பா

மேனாட்டில் இந்தத் தத்துவக் கருத்தில் இருமைக் கொள்கையை முதன் முதலாகக் கூறியவர் பண்டைக் கிரேக்கத் தத்துவ சாஸ்திரி ஆனாக்சகோரஸ் என்பவராவர். உடலையும் உள்ளத்தையும் வேறுவேறு பொருளாக முதன் முதல் கருதியவர் அவர் தாம். அவர் காலத்திருந்தவரும் அணுக் கொள்கையை முதன் முதலாகக் கூறிய வருமான டெமோக்கிரிட்டஸ் என்பவர் இந்த இருமைக் கொள்கைக்கு ஆதரவு அளித்தார். அடுத்த பெரிய இருமைக் கொள்கையர் பிளேட்டோ ஆவர். அவருடைய இருமைக் கொள்கையானது கருத்துக்கள் பற்றிய கொள்கையிலே உற்பத்தியாயிற்று. கருத்துக்களே உண்மையான உள்பொருள்கள் என்பதும், அந்த நித்தியமான கருத்துக்களின் புறத் தோற்றமே புலன்களால் அறியப்படும் சடமாகிய உலகம் என்பதும் அவருடைய கருத்து. பிளேட்டோவின் புகழ்வாய்ந்த மாணவரான அரிஸ்டாட்டில், பிளேட்டோ கூறும் கருத்துக்கள் என்னும் பொருள் அனுபவத்துக்கு எட்டாதவை என்று ஏற்றுக் கொள்ளாமல், சடம், உருவம் என்ற இருமைக் கொள்கையைக் கூறுகிறார். நம்முடைய அனுபவம் எல்லாம் சடம் பற்றிய தென்றும், அதில் நிறைந்து நிற்கும் பொது உருவத்தையே நாம் அறிகிறோம் என்றும் கூறுகிறார்.
இவ்வாறு இருமைக்கொள்கை பண்டைக் கிரேக்கத் தத்துவ சாஸ்திரிகளிடம் காணப்பட்டபோதிலும் கணிதத் தத்துவ சாஸ்திரியான டேக்கார்ட் என்பவரே மனம்-சடம் என்ற இருமைக் கொள்கைக்கு உறுதியான அடிநிலையை அமைத்தவர். அவரே தத்துவ சாஸ்திர ஆராய்ச்சிக்கும், விஞ்ஞான முறைகளைக் கையாண்டவர்.  
மனமும் சடமும் ஒன்றுக்கொன்று முரணான பொருள்கள் என்றும், மனத்தின் பண்பு. எண்ணம், சடத்தின் பண்பு பரப்பு என்றும் தெளிவு படுத்தினார். டேக்கார்ட் கூறிய இருமைக்கொள்கையானது, ஆட்சேபங்கள் பல கூறக்கூடியதாக இருக்கிறது. உடலும் உள்ளமும் ஒன்று சேர்ந்தே நம்முடைய அனுபவத்தில் காணப்படுகின்றன. அப்படியிருக்க அவை இரண்டும் வேறுவேறான பொருள்கள் என்று டேக்கார்ட் கூறுவதை ஏற்றுக்கொள்வதில் மறுப்புகள் ஏற்பட்டன.  
அறியும் மனம் அறியப்படும் பொருள் என்பது இருமைக் கொள்கையின் மற்றோர் உருவமாகும். அறிதல் என்பது அதற்குப் புறம்பான பொருள்களை அறிவதாகும். அனால் இந்தப் புறம்பான பொருள்களைப் புலன் காட்சி மூலமாகவே அறிய முடியும். *லாக், பார்க்ளே, கான்ட்* ஆகிய மூன்று பெரிய தத்துவ ஞானிகள் இந்தக் கேள்வியை எழுப்பி விடை கூறியிருக்கின்றனர். கான்ட் என்பவருடைய கருத்துத்தான் அளவை இயற்கொள்கை (Epistemology), உண்மை இயல்(Ontology)பற்றி இக்காலத்தில்வழங்கும் கொள் கைகளுக்கு அடிநிலை யாகும். கான்டின் கொள் கையாவது நேரில் அறிய முடி யாத உள்பொருள் ஒன்றிலிருந்தே நேரில் அறியும் உல கம் தோன்றியிருக்கிறது என்பதும், அந்த உள்பொருள் புலன்களைத்தூண்டு வதைக் கொண்டு மனம் படைப்பது மூலமே நாம் அந்த உள் பொருளை அறிவதாகக் கூறுகிறோம் என்பதுமே யாகும். அறிவின் வகைகள் மனப்பண்புடையவை. உள் பொருள் சடப்பண்புடையது. இவ்விரண்டு இனங்களே, அறிவு என்பதன் இணைபிரியாக் கூறுகளாகும். இருமைக் கொள்கையில் தொடங்கி சிலர் பன்மைக்கொள்கையினையும், வேறுசிலர் ஓர்மைக் கொள்கையினையும் பற்றுகின்றனர்.
# மலை ரெட்டி

**மலை ரெட்டி**, அல்லது **கொண்டா ரெட்டி** (*Konda Reddis*) என்பவர்கள் தொல்மூத்த பழங்குடியினராவர். இவர்கள் ஆந்திரப் பிரதேசம், ஒடிசா, தமிழ்நாடு மற்றும் தெலங்காணா போன்ற பகுதியில் வாழுகிறார்கள். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்தவர்கள். இவர்கள் தெலுங்கு மொழியைப் பேசுகிறார்கள். இந்து மதத்தைச் சார்ந்த ரெட்டி என்பவர்களுக்கும், இவர்களுக்கும் முற்றிலும் தொடர்பில்லாதவர்களாக உள்ளார்கள்.  
இந்தியாவில் 1991 ஆம் ஆண்டு எடுக்கப்பட்ட மக்கள்தொகை கணக்கெடுப்பின்படி, இவர்கள் 432 மலைப் பகுதிகளில் வாழுவதாக கூறப்படுகிறது.
# இரும்பு(III) ஆக்சைடு

| LD50 = 10 கி/கி.கி (எலிகள், வாய்வழி)
| IDLH = 2500 மில்லி கிராம்/மீட்டர் <sup>3</sup>
# இரும்பு(III) ஆக்சைடு

## காமா-இரும்பு (III) ஆக்சைடு

காமா-இரும்பு (III) ஆக்சைடு கனசதுரப் படிகக் கட்டமைப்பில் இருக்கும். சிற்றுறுதியை கொண்டுள்ள இந்நிலை இரும்பு (III) ஆக்சைடை உயர் வெப்பநிலைகளில் ஆல்பா நிலையிலிருந்து மாற்றுவதன் மூலம் பெறமுடியும். இயற்கையில் மேகெமைட்டு என்ற கனிமமாக இது தோன்றுகிறது. பெர்ரோகாந்தப் பண்பை கொண்டிருப்பதால் பதிவு நாடாக்களில் காமா-இரும்பு (III) ஆக்சைடு பயன்படுகிறது . சமீபத்திய ஆராய்ச்சிகள் பண்டைய சீன யியான் பீங்கான் மெருகூட்டுகளில் எப்சிலான் இரும்பு(III) ஆக்சைடு இருப்பதை வெளிப்படுத்துகின்றன. இது ஆய்வகத்தில் அந்த வடிவத்தை உருவாக்குவதற்கான வழிகளைப் பற்றிய நுண்ணறிவை வழங்கக்கூடும்
# இரும்பு(III) ஆக்சைடு

## நீரேறிய இரும்பு(III) ஆக்சைடுகள்

இரும்பு(III) ஆக்சைடு பல நீரேற்று வடிவங்களில் காணப்படுகிறது. கரையக்கூடிய Fe(III) உப்புகளின் கரைசல்களில் காரம் சேர்க்கப்படும் போது செம்-பழுப்பு நிற பசைத்தன்மை வீழ்படிவு உருவாகிறது. இது Fe(OH)3 ஐதராக்சைடு வடிவம் அல்ல. Fe2O3•H2O நீரேற்று ஆகும். இதை Fe(O)OH) என்றும் எழுதலாம். Fe(III) ஆக்சைடின் பல நீரேற்று வடிவங்களும் அறியப்படுகின்றன. சிவப்பு லெபிடோகுரோசைட்டு γ-Fe(O)OH துருவுக்கு வெளிப்புறத்தில் தோன்றுகிறது. ஆரஞ்சு கோயிதைட்டு துருவுக்கு உட்புறத்தில் தோன்றுகிறது. Fe2O3•H2O நீரேற்றை சூடாக்கும்போது இது நீரை இழக்கிறது. மேலும் 1670 கெல்வின் வெப்பநிலைக்கு சூடாக்கினால் கருப்பு நிற மேக்னடைட்டு (Fe3O4 (FeIIFeIII2O4)) கனிமமாக மாற்றப்படுகிறது. Fe(O)OH அமிலங்களில் கரைந்து [Fe(H2O)6]3+ அயனியையும், காரங்களில் கரைந்து [Fe(OH)6]3− அயனியையும் கொடுக்கிறது.